กรมประชาสัมพันธ์ จัดอบรมข้าราชการใหม่ให้รองรับนโยบายข้าราชการ 4.0
กรมประชาสัมพันธ์ จัดอบรมข้าราชการใหม่ให้รองรับนโยบายข้าราชการ 4.0พลโท สรรเสริญ แก้วกำเนิด อธิบดีกรมประชาสัมพันธ์ เปิดอบรมหลักสูตร “ปฐมนิเทศข้าราชการพลเรือนสามัญที่อยู่ระหว่างการทดลองปฏิบัติหน้าที่ราชการ กรมประชาสัมพันธ์” รุ่นที่ 21 ที่ห้องอาจารย์สะอาด ตัณศุภผล สถาบันการประชาสัมพันธ์ โดยมีข้าราชการบรรจุใหม่เข้ารับการอบรมรวม 31 คน ตั้งแต่วันที่ 25 มกราคม - 14 กุมภาพันธ์ 2562อธิบดีกรมประชาสัมพันธ์ กล่าวว่า กรมประชาสัมพันธ์มีแนวทางคัดเลือกบุคลากร โดยพิจารณาจากผู้ที่มีความรู้ ความสามารถ มีความรับผิดชอบ กระตือรือร้น และสุภาพ อ่อนโยน รู้จักให้เกียรติผู้อื่น แต่เดิมกรมประชาสัมพันธ์จัดหลักสูตรปฐมนิเทศข้าราชการใหม่เพียง 3 วัน ซึ่งไม่สามารถเสริมสร้างวัฒนธรรมองค์กรแก่ข้าราชการใหม่ได้ จึงเพิ่มเวลาการปฐมนิเทศเป็น 15 วัน ให้เรียนรู้ทุกเรื่อง ทั้งการทำงาน การวางตัวในบทบาทของข้าราชการที่ดีและวัฒนธรรมองค์กรการอยู่ร่วมกันในระบบราชการอธิบดีกรมประชาสัมพันธ์ กล่าวด้วยว่า หลังปรับหลักสูตรการปฐมนิเทศเป็น 15 วัน พบว่า ข้าราชการมีความอดทน และตั้งใจทำงานมากขึ้น สามารถอยู่ในองค์กรได้ยาวนานและจำนวนข้าราชการที่ขอย้ายและลาออกในระยะแรกที่เริ่มบรรจุเข้ารับราชการที่กรมประชาสัมพันธ์ลดน้อยลง